NaiveNeuron/SloPal huggingface dataset:
Herák, Ján, poslanec NR SR (2020-09-23):
Ďakujem pekne. Vážený pán predsedajúci, vážené panie poslankyne, vážení páni poslanci, dovoľte mi predložiť správu výborov Národnej rady Slovenskej republiky o prerokovaní návrhu účtovnej závierky Sociálnej poisťovne za rok 2019 (tlač 92). Predseda Národnej rady Slovenskej republiky rozhodnutím č. 97 z 15. mája 2020 a rozhodnutím č. 150 z 24. júna 2020 pridelil návrh účtovnej závierky Sociálnej poisťovne za rok 2019 (tlač 92) na prerokovanie Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Ako gestorský výbor určil Výbor Národnej rady Slovenskej republiky pre sociálne veci, ktorý Národnej rade Slovenskej republiky podá správu o výsledku prerokovania uvedeného materiálu vo výboroch a návrh na uznesenie Národnej rady Slovenskej republiky. Návrh účtovnej závierky Sociálnej poisťovne za rok 2019 (tlač 92) prerokovali a odporučili Národnej rade Slovenskej republiky schváliť oba určené výbory. Výbor ma uznesením poveril predložiť Národnej rade Slovenskej republiky správu výborov o prerokovaní návrhu účtovnej závierky Sociálnej poisťovne za rok 2019 a návrh na uznesenie Národnej rady Slovenskej republiky, ktorý tvorí prílohu správy. Správa výborov Národnej rady Slovenskej republiky o výsledku prerokovania uvedeného materiálu bola schválená uznesením Výboru Národnej rady Slovenskej republiky pre sociálne veci č. 51 z 11. septembra 2020. Pán predsedajúci, otvorte, prosím, rozpravu.
P. Minárik, poslanec: (2004-09-09):
Jeden sa týka zosúladenia troch článkov tak, aby ich obsah, ale aj z formálnej stránky poradie, v ktorom sa určujú povinnosti pri odovzdávaní podkladov pre bankový dohľad, boli rovnaké. Týka sa to čl. XXVII, ktorý by znel takto: V § 42 ods. 2 sa slová „obsah, formu, členenie, termíny, spôsob a miesto predkladania“ nahrádzajú slovami „štruktúra, rozsah, obsah, formu, členenie, termíny, spôsob postupu a miesto predkladania vrátane metodiky na ich vypracúvanie“. To je vlastne zosúladenie tohto článku s ďalšími dvoma článkami. Vecne dôležitejší je druhý návrh, ktorý chcem predložiť, a týka sa bodu 42 k čl. I. Tento bod nanovo preformulovávam a v pôvodnom znení obsahoval len prvé dva body m) a n). O čo ide vecne? Ide o prelomenie bankového tajomstva niektorými úradmi alebo inštitúciami a do zoznamu týchto inštitúcií sa pridáva v bode o) „justičná pokladnica na účely vymáhania súdnej pohľadávky podľa osobitného zákona od klienta banky a od pobočky zahraničnej banky“. Justičná pokladnica zhromažďuje pohľadávky štátu v oblasti súdnictva po lehote splatnosti a realizuje ich vymáhanie. Tieto pohľadávky sú ročne okolo 800 miliónov a je podľa mňa prirodzené, aby justičná pokladnica dostala toto oprávnenie, aby mala ďaleko, ďaleko lepšie možnosti na vymáhanie pohľadávok štátu voči svojim veriteľom. Ďakujem pekne.
Paška, Pavol, predseda NR SR (2014-11-10):
Faktické poznámky majú dvaja poslanci. Končím možnosť sa prihlásiť s faktickou. (Reakcia z pléna.) Najprv budú faktické poznámky a potom budete mať vy slovo. Dobre, pán poslanec Hlina? Takže, pán poslanec Lipšic.
Šeliga, Juraj, podpredseda NR SR (2020-09-29):
Pani poslankyňa, hlasovali sme, tým pádom to považujem za vybavené. Pani poslankyňa Zemanová. (Smiech a ruch v sále.) Poprosím vás o kľud v rokovacej sále. Pani poslankyňa, máte slovo.
Pellegrini, Peter, predseda NR SR (2023-12-18):
Ďalší v rozprave je pán poslanec Stachura. Nie je v sále, prichádza o svoje poradie. Pán poslanec Krúpa, ďalší vystúpi v rozprave.
Laurenčík, Milan, podpredseda NR SR (2022-02-08):
S faktickou poznámkou vystúpi pán poslanec Kristián Čekovský, nech sa páči.
Blaha, Ľuboš, podpredseda NR SR (2024-01-24):
Pán poslanec Ondrej Dostál.
Fecko, Martin, poslanec NR SR (2013-05-17):
Ďakujem. Pán minister, dobrý deň. A to, čo ste povedal o tých pozemkových úpravách, to budeme preberať za chvíľu. Bude to tam, je to v tom. (Hlas predkladateľa.) Áno, ale budeme to preberať za chvíľu. To znamená, k tomu sa tiež vyjadrím v rozprave. Takže tu by som povedal ten priamy apel, áno, musíme zachraňovať našich vlastníkov. Momentálne, keď ste apelovali na to proste, že robíme možnosť podpisovania zmlúv aj po pozemkových úpravách, tak to bude pri tej 330-ke, čo preberieme, predpokladám, dneska. To znamená, že je to tak, aby sme boli v obraze, aby sme to utriasli. Takže je to asi v tom. Dobre. Iba toľko som chcel povedať.
Kiššová, Jana, poslankyňa NR SR (2016-10-21):
Ďakujem pekne. Chcem sa poďakovať za všetky faktické pripomienky, hlavne teda za tú formálnu, chcem veriť, že je to takto formálne v poriadku, s tým sa ospravedlňujem, že som si pomýlila 51 s 58. Pán poslanec Fecko, veľmi dobrá poznámka, toto naozaj je učebnicový príklad, ako sa schváli zákon a potom sa pozeráme, čo všetko sme spôsobili. Jednoducho pri tvorbe zákona nemôžeme vystreliť a potom sa pozerať, že z ktorého kríka sa zadymí. Toto jednoducho je, ďaleko zodpovednejší prístup by mal byť vyžadovaný a budem rada, ak na to budeme všetci dávať pozor a budeme pri takýchto zákonoch vždy kričať, keď budeme mať pocit, že to takýmto nejakým prúserom smrdí, keď si môžem dovoliť takýto expresívny výraz. Ďakujem veľmi pekne.
Jarjabek, Dušan, poslanec NR SR (2022-02-23):
Ďakujem za slovo, pán predsedajúci. Pán poslanec Benčík, vy ste tuná prečítali nejaké čosi nejakých anonymných ľudí, proste vy ste čosi vytrhli z niečoho čosi a ja skutočne neviem čo. Tuná sa čítali veci s konkrétnymi ľuďmi s konkrétnou zodpovednosťou. A títo ľudia, o ktorých ste hovorili vy, sú jednoducho nekonkrétni. Povedzte tie priezviská, keď máte odvahu, ak ich viete, takisto ako tuná sa čítal nejaký spis, ktorý bol úplne konkrétny. No, ale ja som si, ako som si pozeral tieto veci, ja som sa dozvedel, že vy ste napísali jeden blog a vy ste ten blog napísali, kde kritizujete odporcov obrannej dohody so Spojenými štátmi za ich správanie a v tom blogu ste napísali doslova a do písmena, postaviť k múru a odstreliť ako prašivé svine. To píšete vy. Ja som si to tam načítal, ja vám to môžem ukázať. To píšete vy a takáto je tam citácia. Dokonca aj s tým komentárom, že ste sa odtrhli z reťaze. No, ja sa vôbec nečudujem, že ste taký obľúbený medzi ľuďmi, lebo ako teraz tu môžete vystupovať, ako chcete, ale ak toto je kritika toho, čo sa tu udialo pri prerokovávaní tejto zmluvy, že vy napíšete – postaviť k múru a odstreliť ako prašivé svine. Nehnevajte sa, potom to, čo ste povedali, to, čo ste teraz hovorili, to ide úplne komínom hore. To vás nikto nemôže brať vážne, ani nikto nemôže pochopiť to, prečo ste to vlastne povedali a prečo ste to práve takto povedali. Čo ste tým chceli naznačiť, pán poslanec Benčík? Veď to je trošku choré, nie?
Ďuriš Nicholsonová, Lucia, podpredsedníčka NR SR (2019-03-28):
Pani poslankyňa Blahová. (Reakcia z pléna.) Pán poslanec Blanár, vy dostanete svoje slovo. Pani poslankyňa Blahová.
Jurinová, Erika, podpredsedníčka NR SR (2015-02-05):
Prosím o kľud v miestnosti, nech môže predniesť pán poslanec Galko svoju faktickú poznámku.
Danko, Andrej, predseda NR SR (2018-10-24):
Vážené pani poslankyni, vážení páni poslanci, pokračujeme v prerušenom rokovaní. Sme v druhom čítaní (reakcia z pléna), v treťom čítaní . Nech sa páči, pán poslanec.
Sulík, Richard, predseda NR SR (2011-03-25):
Tak to boli písomne prihlásení rečníci, no a teraz sa pýtam, kto sa chce do rozpravy prihlásiť ústne? Piati rečníci. Pán poslanec Ondruš, pán poslanec Podmanický, nič? Mali by ste príležitosť dosýta. Takže piati rečníci. Uzatváram možnosť sa prihlásiť do rozpravy. A slovo má pani poslankyňa Tkáčová, nech sa páči.
Kolesík, Andrej, poslanec NR SR (2015-06-17):
Ďakujem, pán predseda. V rozprave vystúpila jedna pani poslankyňa, nebol však predložený žiaden návrh. Prosím vás, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hrnčiar, Andrej, podpredseda NR SR (2017-09-14):
Pán poslanec Osuský.
Bugár, Béla, podpredseda NR SR (2016-10-26):
Pani poslankyňa, musím povedať, že nikdy za 26 rokov sa nestalo, že by po súhlase, to znamená, keď každý člen poslaneckého grémia vyjadrí súhlas, že by sme dali hlasovať. Lebo predpokladáme, že informuje alebo zastupuje vás. Ale v poriadku, chápem to, hlasovali sme. Takže, ak dovolíte, teraz budeme pokračovať v prerušenom rokovaní v prvom čítaní o návrhu poslancov Petra Osuského, Ondreja Dostála, Alojza Baránika, Milana Laurenčíka na vydanie zákona, ktorým sa zrušuje zákon č. 140/2014 Z. z. o nadobúdaní vlastníctva poľnohospodárskeho pozemku (tlač 281). Prosím aj navrhovateľa, aj spravodajcu, aby zaujali miesta určené pre nich a dávam teraz slovo pánovi poslancovi Simonovi. (Hluk v sále.) Pán poslanec Simon, nech sa páči, máte slovo. Páni poslanci, prosím vás, ukľudnite sa, lebo nebudeme počuť, čo nám chce povedať pán poslanec Simon. (Pokračovanie rokovania o návrhu poslancov Národnej rady Slovenskej republiky Petra Osuského, Ondreja Dostála, Alojza Baránika a Milana Laurenčíka na vydanie zákona, ktorým sa zrušuje zákon č. 140/2014 Z. z. o nadobúdaní vlastníctva poľnohospodárskeho pozemku a o zmene a doplnení niektorých zákonov v znení neskorších predpisov , tlač 281.)
Laššáková, Jana, podpredsedníčka NR SR (2013-09-25):
S reakciou pani podpredsedníčka. Nech sa páči.
Přidal, Alojz, poslanec NR SR (2014-05-30):
Pán kolega Kadúc, vy hovoríte, že novela ústavy nič nevyrieši. Ale vyrieši. Jednoducho novelou ústavy my upevníme manželstvo ako zväzok jedného muža a jednej ženy. Manželstvo ako zväzok muža a ženy. Jednoducho ja som presvedčený, že tie registrované partnerstvá, to je len prvý krok k tomu, aby tu boli manželstvá osôb rovnakého pohlavia. A to tomu zabráni a to vy dobre viete. Čo sa týka tých partnerstiev, že vám tu nikto nezabráni hlasovať za zákon, jednoducho, kto by vám to zabránil? Veď ste dostali slobodne mandát, môžete to tu predložiť, možno o tom budete diskutovať v klube. Ale neviem, či ste dobre teda povedali, vy chcete ako navrhnúť tento zákon a chcete aj navrhnúť, aby tu bola možnosť adopcie detí týmito pármi? Tak ste povedali, že v tom vám nikto nezabráni. No a viete, pán kolega, vy hovoríte, že KDH, apelujete na KDH, aby sme nepodporili ten zákon, ktorý teda podporuje aj SMER, a zdá sa, že ho podporí aj SDKÚ. No my ho podporíme. To je historický okamih, historický okamih jednoducho. My ho podporíme, pretože chceme, aby prešiel, pán kolega Kadúc. A som presvedčený, že aj kresťania z vašej strany ho podporia, lebo chcú, aby prešiel. (Potlesk.)
Brixi, Otto, poslanec NR SR (2013-10-23):
Ďakujem pekne, pani predsedajúca. Chcem na úvod poďakovať pánovi inžinierovi Mihálovi za veľmi konštruktívny a vecný príspevok, ktorý sa vystríhal akejkoľvek politickej roviny, lebo mám pocit, že na rozdiel od niektorých predrečníkov ten zákon automaticky neodpálil, ale snažil sa skôr pomenovať tie nuansy, ktoré v ňom môžu byť vypichnuté. Ja sa dostanem k tej otázke, a to je tých 300 ľudí na štadióne, či je to veľa, či je to málo. Treba povedať, že, samozrejme, aj pri zápase alebo pri športovom podujatí, keď to chceme pomenovať pojmologicky, v 50-návštevníckom podujatí môže sa stať problém, môže tam byť magor. Máte podujatia, ktoré sú motošportové, kde môže vyletieť auto, zabiť ľudí. Čiže ja by som tu skôr išiel do definície podujatí, ktoré sú nejakým spôsobom rizikové. A môže na nich dôjsť k ohrozeniu života a zdravia tých ľudí, ktorí na ne prišli. Ako povedal pán Mihál, no prostredie, vďakabohu, vychováva, tak ako je to aj v zahraničí. Pokiaľ my chceme dostať ľudí na štadióny, pokiaľ chceme my dostať deti na šport, musíme najprv na športoviskách zjednať poriadok. Až tak môže byť šport športom, až tak môžu byť výsledky, až tak môže byť návštevnosť. Cieľom tohto zákona nie je postihovať slušných ľudí a návštevníkov, ale vytlačiť zo štadiónov a zo športovísk magorov, ktorí tam jednoducho nemajú čo robiť a ktorých jediným cieľom je strpčovať život všetkým tým, ktorí na šport prišli z dôvodu, že si ho chcú užiť alebo chcú fandiť tomu mužstvu, pre ktoré sa rozhodli. Ďakujem pekne.
Kollár, Boris, predseda NR SR (2021-12-09):
Prosím, prezentujme a hlasujeme. (Hlasovanie.) Prítomných 140 poslancov, za 139, proti žiadny, zdržal sa 1. Konštatujem, že sme schválili vládny návrh novely zákona č. 302/2019 Z. z. o zálohovaní jednorazových obalov na nápoje. Ďalej poprosím spoločného spravodajcu z výboru pre pôdohospodárstvo a životné prostredie poslanca Tomáša Šudíka, aby uvádzal hlasovanie o bode 36 programu. Je to druhé čítanie o vládnom návrhu zákona, ktorým sa mení a dopĺňa zákon č. 15/2005 Z. z. o ochrane dru... o ochrane druhov voľne žijúcich živočíchov a voľne rastúcich rastlín (tlač 685). Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov , tlač 685.)
Laššáková, Jana, podpredsedníčka NR SR (2014-09-12):
Pán poslanec Hraško, nech sa páči.
Podmanický, Ján, poslanec NR SR (2019-09-12):
Ďakujem za slovo, pán podpredseda. Dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon o orgánoch štátnej správy (tlač 1517). Národná rada Slovenskej republiky uznesením č. 1896 z 20. júna 2019 pridelila predmetný návrh zákona na prerokovanie ústavnoprávnemu výboru a výboru pre sociálne veci. Určila zároveň výbor pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný vládny návrh zákona prerokovali a odporučili Národnej rade schváliť oba určené výbory. Z uznesení výborov pod bodom III tejto spoločnej správy nevyplývajú žiadne pozmeňujúce ani doplňujúce návrhy. Gestorský výbor odporúča návrh zákona schváliť. Spoločná správa výborov o prerokovaní vládneho návrhu zákona vo výboroch v druhom čítaní bola schválená uznesením výboru pre sociálne veci č. 187 z 10. septembra 2019. Týmto uznesením ma výbor zároveň poveril, aby som na schôdzi Národnej rady pri rokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona o rokovacom poriadku. Pán predsedajúci, otvorte, prosím, rozpravu.
Laššáková, Jana, podpredsedníčka NR SR (2013-06-04):
Pán poslanec Frešo, nech sa páči.
Bugár, Béla, podpredseda NR SR (2018-06-22):
Prosím vás, aby ste vzájomne nediskutovali.
Zmajkovičová, Renáta, podpredsedníčka NR SR (2012-12-13):
Pán poslanec Kéry.
Paška, Pavol, predseda NR SR (2014-03-28):
(Hlasovanie.) 122 prítomných, 53 za, 63 proti, 6 sa zdržali. Nebudeme pokračovať v rokovaní o tomto návrhu. Pani poslankyňa Jana Žitňanská uvedie v prvom čítaní hlasovanie o návrhu pánov poslancov Fronca, Hrušovského, Abrhana a pani poslankyne Gibalovej na vydanie zákona o školských autobusoch, je to tlač 907. (Hlasovanie o návrhu poslancov Národnej rady Slovenskej republiky Martina Fronca, Pavla Hrušovského, Pavla Abrhana a Moniky Gibalovej na vydanie zákona o školských autobusoch , tlač 907.)
Heger, Eduard, poslanec NR SR (2019-09-10):
Ďakujem veľmi pekne, pán predsedajúci. Pán minister, ja len kratučko chcem zareagovať, pretože aj v dôvodovej správe sa píše, že tento dokument nadväzuje na, strategicky jednak na programové vyhlásenie vlády a na strategické dokumenty v oblasti obrany. Chcem vás len informovať, isto to dobre viete, ale je dôležité, aby to tu zaznelo, lebo v tej dôvodovej správe hovorí na aktuálne dokumenty, že Národná rada ešte stále neprerokovala ani bezpečnostnú, ani obrannú stratégiu. Čiže my sa tu bavíme o nejakom dokumente, ktorý ide do väčšej hĺbky, ale Národná rada, by som si dovolil tvrdiť, že pozná len obrannú a bezpečnostnú stratégiu z roku 2005, čo je opäť veľkým, veľkým prehmatom vlády. Napriek tomu, že sme vyzývali aj vládu, aby predložila, ale sme aj chceli zaradiť, nebolo to možné. Takže toto len je dôležité, aby odznelo pri tomto zákone. Samozrejme, podporíme tento zákon, ale to som chcel zdôrazniť, že Národná rada ešte nevidela a nerokovala o tak dôležitých dokumentoch, ktoré boli medzičasom aktualizované na vláde, ale vláda sa neunúvala ich priniesť pred parlament, čo je volený orgán ľuďmi, a to je národná..., teda, pardon, bezpečnostná a obranná stratégia. Ďakujem, skončil som.
Glenda, Tibor, poslanec NR SR (2018-10-23):
Ďakujem pekne za slovo. Vážený pán predsedajúci, v rozprave vystúpili štyria páni poslanci, z toho pani poslankyňa Viera Dubačová podala jeden pozmeňujúci a doplňujúci návrh. Pán predsedajúci, dajte, prosím, hlasovať o bodoch 1 až 15 zo spoločnej správy s odporúčaním gestorského výboru schváliť.
Hrušovský, Pavol, predseda NR SR (2012-02-03):
Ďakujem, pán spravodajca. S faktickou poznámkou pani poslankyňa Obrimčáková a pán minister Mikolaj. Nech sa páči. Zostane navždy minister. Nech sa páči, pani poslankyňa.
Jurinová, Erika, podpredsedníčka NR SR (2014-02-12):
Pani poslankyňa Žitňanská.
P. Paška, predseda NR SR: (2009-03-11):
(Hlasovanie.) 125 prítomných, 78 za, 30 proti, 17 sa zdržalo. Konštatujem, že sme schválili vládny návrh novely zákona č. 43/2004 Z. z. o starobnom dôchodkovom sporení. Pani poslankyňa Laššáková teraz uvedie v druhom čítaní hlasovanie o vládnom návrhu zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov , tlač 975.
Ďurica, Ondrej, poslanec NR SR (2023-06-14):
Ďakujem pekne. Chcel som sa dotknúť jednej témy, ale predrečník tu spomenul mimovládky. Fakt si treba uvedomiť, že dnes tie mimovládky sa pasujú do role, že v podstate komentujú, rozhodujú, zasahujú, niekedy mám pocit oveľa viac ako samotní poslanci, ktorí sú volení, alebo politické strany, ktoré majú mandát od občanov. Nehovoriac o tom financovaní. Toto je absurdné a ukazuje sa to ako obrovský fenomén, ktorý priniesla možno doba alebo nejaká špekulatíva a zrejme ani občania, ani konkrétne politické strany, vlády a podobne, ktoré nevenovali tomuto javu pozornosť, dnes sú veľmi prekvapené a dnes vidíme, aké je to prepojenie a s tým, samozrejme, súvisí potom aj politika, ktorá sa presadzuje aj práve z pozície mimovládnych organizácií a ich vplyvu. Myslím si, že je jedno šťastie v situácii, v ktorej sme sa ocitli, že táto vláda naozaj nebude mať veľa času a priestoru na to, aby realizovala to, čo je jej názorovo vlastné a blízke. A chcem len povedať ešte na záver, ak tu bolo spomenuté, preboha živého, ak tu bolo spomenuté, že táto úradnícka vláda má byť pokračovaním Hegerovej vlády, tak buď to bolo zle pomenované, alebo to nebolo správne pochopené, naozaj si nemyslím, že by to bolo šťastné riešenie, pretože Hegerova vláda alebo vláda, ktorá tu vládla tri roky, akokoľvek ju budeme menovať, zavinila stav, ktorý je absolútne nevídaný v slovenskej politickej histórii alebo v novodobých našich dejinách. Takže pokračovať v tomto duchu až do septembrových volieb by nebolo šťastné riešenie, takže tomuto sa treba vyvarovať, pretože naozaj skončíte tak, ako tá Hegerova vláda.
Huba, Mikuláš, poslanec NR SR (2013-05-24):
Ďakujem pekne za slovo. Oceňujem takpovediac angažovaný prístup a inšpiratívny prínos toho, čo tu povedal kolega Matovič. Samozrejme, môžeme a nemusíme súhlasiť so všetkými tými jeho analytickými postrehmi a návrhmi, ktoré tu predniesol, ale asi sa zhodneme aspoň na tom, že metóda alebo forma, ktorú zvolil, a spôsob, ako vystaval to svoje vystúpenie, vystúpenie svojím charakterom, myslím si, že zásadné, môžeme označiť za veľmi pozitívne a inšpiratívne a nie bežné v tejto sále. A to tým, že okrem kritiky a okrem snahy analyzovať problémy vždy sa snažil dôsledne navrhnúť aj riešenia. A z tých navrhovaných riešení – nekaždodenných – by som podčiarkol to, ako v podstate v určitej antitéze voči podpore veľkých projektov za každú cenu a toho obrovského betónovania, ktoré nám tu v najbližších rokoch hrozí a ktoré je pre mňa takým návratom do 50. rokov minulého storočia, tu nastolil tú alternatívu naozaj využitia drobnej práce, podpory drobnej práce vrátane manuálnych robôt pre nezamestnaných. Bolo to určité východisko v 30. rokoch, samozrejme, za iných podmienok, ale v niečom podobných súčasnosti, za čias veľkej hospodárskej krízy, kedy vzniklo práve týmto prístupom aj na Slovensku množstvo veľmi zaujímavých, hoci aj infraštruktúrnych projektov, keď si zoberieme len tie krásne viadukty na... (Prerušenie vystúpenia časomerom.)
Suja, Miroslav, poslanec NR SR (2020-03-24):
Ďakujem za slovo. Ja súhlasím v jednej veci, že zákon v bode 4 sa minie účinku. Máme tu ľudí, ktorí úmyselne prechádzajú zelenú hranicu, úmyselne, aby sa vyhli karanténe. Keď ľudia dokážu toto spraviť, tak je najmenej pre nich nahať si telefón doma a pokračovať v tom, čo robia. Takže môžme my sledovať, koho chceme. Budeme sledovať slušných ľudí, ale tí, čo dennodenne aj v tejto chvíli prechádzajú zelenou hranicou z Maďarska, z Poľska je to už ťažšie, tak to nerobia kvôli tomu, aby sa sem dostali, ale aby sa vyhli karanténe. A keď teraz zistia, že sa nevyhnú, ak nenahajú telefón doma, tak čo spravia ako prvé? Nahajú si ten telefón doma a tak sa vyhnú. Tak si myslím, že v bode 4 sa zákon minie účinku. Ďakujem.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 139, za 66, proti 13, zdržalo sa 60. Uvedený návrh sme neschválili.
Soboňa, Juraj, poslanec NR SR (2018-11-30):
Ďakujem pekne, pán predsedajúci. Ja by som sa chcel tiež vyjadriť k vystúpeniu pána ministra. Ja zastávam ten iný názor, že vlastne kvitujem tú vytvorenú rezervu 400 miliónov k tej kapitole. Je to pozitívny a ústretový krok skutočne pre mestá a obce. Taktiež by som chcel pozitívne tiež zdôrazniť, že je to aj ústretový krok v rámci navýšenia o 10 % miezd vo verejnom sektore od 1. 1. 2019 a taktiež od 1. 1. 2020, keď bude o ďalšie 10-percentné navýšenie. Samozrejme, vítame aj ten krok, že od 1. 9. 2019 už bude povinné stravovanie v predškolských, školských zariadeniach, obedy zadarmo a táto vec sa určite aj lepšie zvládne v komunálnej sfére, že budeme mať aj dostatok času sa na to pripraviť. Na tie riziká, čo tu boli aj povedané, samozrejme, veď napríklad môžem uviesť na zmenu zákona 
č. 595/2003, ako ste spomínali, pán minister, o dani z príjmov a neskorších predpisov, ktorý navrhuje zvýšiť daňový bonus pre vyživované deti do šiesteho roku života na dvojnásobok, čím bude tiež negatívne ovplyvnená výška výnosu dane z príjmov fyzických osôb pre mestá a obce a v roku 2019 to bude v sume 27,8 milióna a ja som rád, že vlastne aj v tomto rezervovom takom fonde sa ráta aj s takýmito vecami. Ďalej, netreba len kritizovať tú samosprávu, treba oceniť aj prístup, že my sme vedeli sa aj zodpovedne správať a aj to, že máme vyrovnaný rozpočet, je aj vďaka... (Prerušenie vystúpenia časomerom.)
Ľ. Rošková, poslankyňa: (2007-10-30):
Prosím, dajte hlasovať o postúpení návrhu zákona do tretieho čítania ihneď.
B. Bugár, podpredseda NR SR: (2005-05-18):
Takže, nech sa páči, môžete pokračovať.
J. Liška, poslanec: (2003-06-18):
Národná rada pridelila tento návrh zákona týmto výborom: výboru pre financie, rozpočet a menu, ústavnoprávnemu výboru, výboru pre obranu a bezpečnosť. Uvedené výbory prerokovali predmetný návrh zákona. Gestorský výbor nedostal do začatia rokovania o tomto návrhu zákona stanoviská poslancov podané v súlade s § 75 ods. 2 zákona Národnej rady Slovenskej republiky č. 350/1996 Z. z. Uvedené výbory odporúčajú Národnej rade návrh zákona schváliť s pozmeňujúcimi a doplňujúcimi návrhmi tak, ako sú uvedené v časti IV spoločnej správy pod bodmi 1 a 2 s tým, že gestorský výbor tieto návrhy odporúča schváliť. Gestorský výbor ma určil ako spoločného spravodajcu a súčasne ma poveril predniesť spoločnú správu a navrhnúť Národnej rade postup pri hlasovaní o pozmeňujúcich návrhoch, ktoré vyplynuli z rozpravy, a dať hlasovať o predmetnom návrhu zákona ihneď po ukončení rozpravy k nemu. Pani predsedajúca, skončil som, prosím, otvorte rozpravu. Z. Martináková, podpredsedníčka NR SR: Ďakujem, pán spravodajca. Otváram rozpravu k tomuto bodu programu. Písomne sa do rozpravy neprihlásil žiaden poslanec. Otváram možnosť hlásiť sa do rozpravy ústne. Nehlási sa nikto. Uzatváram možnosť hlásiť sa ústne do rozpravy a vyhlasujem rozpravu za skončenú. Pán spravodajca, prosím, aby ste uvádzali jednotlivé hlasovania.
Pčolinský, Peter, podpredseda NR SR (2023-05-25):
S reakciou na faktické pán podpredseda Blanár.
P. Kresák, poslanec: (2001-10-18):
Ďakujem.
Taraba, Tomáš, podpredseda vlády SR a minister životného prostredia SR (2023-12-07):
Vážený pán predsedajúci, ďakujem pekne. Dámy a páni, predkladám novelizáciu zákona, ktorý v krátkom predstavení môžem nazvať ako zákon o odstraňovaní environmentálnych záťaží. Ide o riešenie v podstate dvoch akútnych problémov, ktoré máme. Po prvé, novelizáciou tohto zákona v roku 2022 nastal aj z môjho pohľadu, aj z pohľadu prezidentskej kancelárie protiústavná, protiústavný problém, ktorý zaviazal niesť finančné bremeno aj tých účastníkov právneho vzťahu ako napríklad vlastníkov pozemkov, ktorí nespôsobili na tých pozemkoch žiadnu, žiadnu environmentálnu záťaž. Tento problém nám blokuje vo veľmi veľa častiach realizáciu, odstraňovanie environmentálnych záťaží, pretože vzhľadom na to, že ľudia sa obávajú, že budú musieť niesť finančné náklady za odstraňovanie škôd, ktoré nespôsobili, tak nevedia častokrát tieto procesy ísť tak ďaleko, že by mali čo i len prístup na pozemky. Logicky vlastníci týchto pozemkov nedávajú na to súhlas, lebo vedia, že akákoľvek aktivita na týchto pozemkoch by znamenala, že príde ku následnému finančnému plneniu. Druhá vec, ktorá je, je tu rozpor s legislatívou Európskej únie a so schémou čerpania pomoci, pretože Európska únia nám dáva možnosť čerpať finančné zdroje z eurofondov na odstraňovanie tých environmentálnych záťaží, ale súbežne s tým náš zákon predpokladá, že by to mali platiť individuálni vlastníci pozemkov. Takže je tu kolízia vlastne dvoch schém a ak toto urýchlene neodstránime, vieme sa dostať do problémov, pokiaľ ide o samotné čerpanie eurofondov, pretože v takto nastavení, ako to je, je to skôr podvodná schéma. Takže tieto dve veci, samozrejme, dôvod na skrátené legislatívne konanie som v prvom kole vysvetľoval, je to ekonomický, zdravotný aspekt. Takže včera sme si povedali o tom viac. Ďakujem pekne za podporu.
Duchoň, Daniel, poslanec NR SR (2012-06-22):
Ako druhý podal návrh na uznesenie pán poslanec Lipšic, toto uznesenie máte tak isto všetci pred sebou. Pán predseda, poprosím vás, dajte o ňom hlasovať.
Hrnčiar, Andrej, podpredseda NR SR (2018-12-06):
Pán poslanec Heger.
Laššáková, Jana, podpredsedníčka NR SR (2015-03-12):
S reakciou pán poslanec Mičovský, nech sa páči.
Hrnčiar, Andrej, podpredseda NR SR (2016-10-12):
Ďakujem. Prerušujem rokovanie o tomto bode programu. Teraz nasleduje druhé čítanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa mení zákon č. 331/2011 Z. z., ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov a ktorým sa menia a dopĺňajú niektoré zákony v znení neskorších predpisov . Vládny návrh zákona je pod tlačou 183. Spoločná správa výborov má tlač 183a. Prosím ministra financií Slovenskej republiky Petra Kažimíra, aby vládny návrh zákona odôvodnil.
Madej, Róbert, poslanec NR SR (2019-10-23):
Ďakujem pekne. Rád by som oznámil zvolanie schôdze ústavnoprávneho výboru dnes o 13.00 hod.
Ďuriš Nicholsonová, Lucia, podpredsedníčka NR SR (2017-04-06):
Pán poslanec Osuský.
Glváč, Martin, podpredseda NR SR (2017-02-02):
Poslanec Jurzyca.
Susko, Boris, poslanec NR SR (2021-05-11):
Ďakujem za slovo, vážený pán predsedajúci. Milé kolegyne, kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Návrh ústavného zákona spĺňa z formálnoprávnej stránky náležitosti uvedené v rokovacom poriadku a v Legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokoval Ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh ústavného zákona do 14. júna 2021. Zo znenia návrhu ústavného zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť ústavnoprávnemu výboru vrátane jeho určenia ako gestorského výboru a lehoty na prerokovanie návrhu ústavného zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Hrnčiar, Andrej, doterajší podpredseda NR SR (2020-03-20):
Pán poslanec Dušan Galis.
P. Hrušovský, predseda NR SR: (2003-09-23):
(Hlasovanie.) 123 prítomných, 113 za návrh, 10 sa zdržalo. Konštatujem, že návrhy zo spoločnej správy sme schválili. Prosím ďalší návrh. K. Mitrík, poslanec: Pán predsedajúci, v rozprave odzneli 2 pozmeňujúce návrhy. Pán poslanec Blanár sa hlási.
Laššáková, Jana, podpredsedníčka NR SR (2014-09-09):
Na vystúpenie pána poslanca s faktickou poznámkou pán poslanec Abrhan. Končím možnosť prihlásiť sa s faktickými poznámkami. Nech sa páči, pán poslanec.
Šefčík, Marek, poslanec NR SR (2022-04-29):
Od začiatku kričali, tak nechajte mi to dokončiť ešte, prosím vás, minútu, stačí mi minúta.
Matovič, Igor, poslanec NR SR (2012-10-30):
Jofo, povedali to už dvaja ľudia a mne sa naozaj páči aj prístup Petrov, aj tvoj, ako ste sa tejto témy chopili, a presne takto som si predstavoval konštruktívne uvedenie tejto témy a bez akýchkoľvek nejakých urážaní typu Lucie Nicholsonovej, že všetci, čo nepodporujú registrované partnerstvá v tejto sále, sú latentní homosexuáli a podobne. Doslova to je, to je chrapúnsky prístup, aký zvolili niektorí ľudia v SaS-ke, a doslova si myslím, že idú s bubnom na zajace, aby to bolo čo najviac počuť, lebo im ide o efekt. Nejde im o skutočné presadenie niečoho pre homosexuálov na Slovensku, ide im o efekt, o percentá, o nič viac. Presne tak ešte poviem, ako si to prezentoval ty a Peter, tak si predstavujem prezentovanie liberálneho prístupu – konštruktívne, kľudne, argumentačne. Nemôžem s tebou súhlasiť, ale na druhej strane, že nám tu vládne, v tejto sále, nejaký tvrdý, chladný, racionálny pragmatizmus. Ja si naozaj myslím, že nám tu vládne v tejto veci našťastie svedomie a zdravý rozum. A na rozdiel od teba mne absolútne nevadí, že SMER sa neopičí v tejto veci po západných akože sociálnych demokraciách, len nech naďalej si SMER zachová tento názor, konkrétne v otázke registrovaných partnerstiev. Myslím, že Slovensku to iba pomôže. A hovoríš, že túto tému nevieme inak vyriešiť, len jej vyriešením. Ja si myslím, že aj jej odsunutím na vedľajšiu koľaj, lebo jednoducho v skutočnosti to téma nie je. Niekto tu ide vyrábať akože tému, ale ak si niekto povie, že jak som hovoril príklad, keď si kuchár povie, že on silou-mocou chce operovať, tak to jednoducho nemôže byť pre spoločnosť téma. Ak si ľudia, ktorí nemajú schopnosť vytvoriť zdravé prostredie pre vývoj dieťaťa, povedia, že silou-mocou chcú byť manželmi, tak to pre spoločnosť nemôže byť téma. Hovoríš, že LGBT komunitu považuješ za menšinu, aj ja ju považujem za menšinu... (Prerušenie vystúpenia časomerom.)
Pellegrini, Peter, predseda NR SR (2023-10-25):
Pán predseda výboru Kéry.
Glenda, Tibor, poslanec NR SR (2017-02-01):
Ďakujem pekne za slovo. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Lipšic, Daniel, poslanec NR SR (2014-11-09):
Ja ešte potom vystúpim k prepojeniu na Belize, lebo sú ďalšie informácie, ako to registroval pán poslanec Martvoň. Ale chcem len poprosiť, pani predsedníčka, keby ste mohli upozorniť poslancov, aby tu nečítali oficiálne stanoviská finančných skupín. Ak si niekto myslí, že firmu Penta založil niekto v Belize, nejaký miestny rybár, tak ona je registrovaná v Obchodnom registri slovenskom. A po ďalšie ešte vystúpim k tomu, že kto vlastne bol pôvodný, kto to registroval pôvodne na tom Belize, lebo tie informácie už máme tiež. A vás chcem poprosiť, pán poslanec, nečítajte tu stanoviská finančnej skupiny Penta. O to vás chcem naozaj poprosiť, lebo budete aj vy s nimi spojený. Pán poslanec Jarjabek, vás pán Gábor Grendel porazil vo voľbách do VÚC, vy sa moc neozývajte. (Reakcie z pléna.)
Danko, Andrej, predseda NR SR (2017-11-28):
Pán poslanec Krajčí.
Choma, Igor, poslanec NR SR (2014-03-20):
Ďakujem. O päť minút začína rokovať výbor pre verejnú správu, prosím všetkých členov sa tam ihneď presunúť.
Šeliga, Juraj, podpredseda NR SR (2021-01-14):
Ďakujem. Pán spravodajca to registruje, aj to, že ste stiahli ten predtým. Pani poslankyňa Kavecká ako ďalšia v rozprave. Nie je v rokovacej sále, prepadáva jej poradie. Pán poslanec Kazda.
Štefanec, Ivan, poslanec NR SR (2010-09-07):
Ďakujem za slovo, pán podpredseda. Dovoľte mi, aby som vystúpil ako spravodajca Výboru Národnej rady pre financie, rozpočet a menu k návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa dopĺňa zákon č. 595/2003 Z. z. o dani z príjmov v znení neskorších predpisov. Predseda Národnej rady svojím rozhodnutím č. 54 zo dňa 6. septembra 2010 pridelil nášmu výboru uvedený návrh prerokovať v skrátenom legislatívnom konaní. Výbor prerokoval tento návrh dnes, dňa 7. septembra 2010, keďže ale v čase hlasovania z celkového počtu trinásť poslancov bolo prítomných len šesť členov výboru, výbor nebol uznášaniaschopný a neprijal žiadne uznesenie. Ďakujem pekne. Pán predsedajúci, otvorte, prosím, rozpravu.
Laurenčík, Milan, podpredseda NR SR (2020-07-09):
Pán minister, prepáčte, čas uplynul a predpokladám, že pán, pán poslanec položí doplňujúcu otázku a budete môcť dokončiť.
Blanár, Juraj, poslanec NR SR (2011-05-24):
Ja hovorím o tom, čo bolo na pána poslanca Matejičku. Chcem vám pripomenúť, pán poslanec Matejička, že 99 000 eur neschválili práve aj títo poslanci v rozpočte na podporu kultúry a rozvíjania sa slovenskej menšiny v Maďarsku. Mohli to preukázať a neurobili to pri obyčajnom zákone o rozpočte. Majú len plné ústa rečí o tom, čo môžeme urobiť, ale keď príde k lámaniu chleba, tak to neurobia, pretože jednoducho tu ide o niečo iné, tu ide o to, vytvárať podmienky pre to, aby tu vznikla autonómia. A bez ohľadu na to, že budete, páni poslanci z vládnej koalície, ukazovať gestikuláciu, že niekomu šibe, ako pán podpredseda to urobil, jednoducho toto je predmetom toho, čo chcete urobiť. A je to čisto vaša politická záležitosť. A mrzí ma, že práve poslanci vládnej koalície... (Prerušenie vystúpenia časomerom.)
Pčolinský, Peter, poslanec NR SR (2018-02-01):
Dávam procedurálny návrh, aby sme zajtra hlasovali o jedenástej.
Nicholsonová, Lucia, poslankyňa NR SR (2012-09-25):
Ďakujem pekne. Ja sa nebudem vyjadrovať k legislatívnotechnickej stránke toho predloženého návrhu, ale k meritu veci, ktorú chce riešiť alebo má za ambíciu riešiť. Ja som rada, že pán poslanec Novotný vymenoval sériu starostov, ktorí robia dobrú robotu v rámci aktivačných prác. Ja by som k nim pridala možno ďalšieho, Vladimíra Ledeckého zo Spišského Hrhova. Faktom je, že sú aj takí, ktorí si cez aktivačné práce naháňajú voličské hlasy, to je jednoducho nespochybniteľný fakt. Faktom je aj to, že aktivačné práce nie sú dokonalým nástrojom, vôbec nefungujú tak, ako by mali, a ja si myslím, že ani ten poslanecký návrh nie je úplne dokonalý práve preto, že okrem právomocí, ktoré by mali byť podľa poslanca Novotného zvýšené, potrebujú obce zvýšiť hlavne prísun peňazí na to, aby mohli organizovať aktivačné práce, a to predovšetkým na koordinátorov a toto považujem v tom poslaneckom návrhu za nedotiahnuté. Okrem toho my najprv potrebujeme urobiť poriadok v dávkach v hmotnej núdzi tak, aby ľudia jednoducho mali záujem sa aktivizovať, a spolu s tým musíme urobiť poriadok vo vzťahu k čiernej práci. Tí ľudia jednoducho nechodia na aktivačné práce, pretože sú na fuškách a poberajú dávku v hmotnej núdzi, takže to je séria ďalších opatrení, ktorá sa na toto musí naviazať tak, aby to bolo naozaj účinné. Beriem to, že rušíte to časové obmedzenie pri aktivačných prácach. To je niečo, čo podporujem a my sme to tiež presadzovali v rámci návrhu zákona o pomoci v hmotnej núdzi a tiež sme podobným spôsobom chceli riešiť menšie obecné práce vo vzťahu k zákonu č. 5 o službách zamestnanosti. Chcem povedať, že my to podporíme do druhého čítania, ale v druhom čítaní budeme mať niekoľko pozmeňujúcich návrhov, lebo ak by to malo prejsť takto, tak to jednoducho bude bezzubé. Ďakujem.
Žiga, Peter, podpredseda NR SR (2024-04-24):
Prezentujme sa a hlasujme. (Hlasovanie) 137 prítomných, 105 za, 32 sa zdržalo. Konštatujem že sme schválili vládny návrh novely zákona č. 431/2002 o účtovníctve . Teraz prosím spoločného spravodajcu z výboru pre financie a rozpočet poslanca Radomíra Šalitroša, aby uvádzal hlasovanie v druhom čítaní o vládnom návrhu zákona o správcoch úverov a nákupcoch úverov, tlač 140, bod 36 schváleného programu. Nech sa páči, pán spravodajca, uvádzajte zákon. (Hlasovanie o vládnom návrhu zákona o správcoch úverov a nákupcoch úverov a o zmene a doplnení niektorých zákonov , tlač 140.)
B. Bugár, podpredseda NR SR: (2002-02-08):
J. Krumpolec, poslanec: Ja sa v každom prípade chcem poďakovať aj Ferkovi Mikloškovi, že vyjadril svoj názor, aj keď ja nemám taký istý názor ako on. Viem o tom, že aj Mestské zastupiteľstvo v Trenčíne, aj akademický senát toto podporujú, dokonca akademický senát sa na nás obrátil, keď sme sa stretávali ako poslanci u rektora. Hovorím, beriem ten stav taký, aký je. O tom, že ešte neuplynulo 10 rokov - viete, to je tak, aj keď uplynul veľmi krátky čas, v Taliansku si ho uctili a postavili mu bustu. Je veľmi prekvapujúce, že naši štátnici, keď chodia do Talianska, tak idú sa pokloniť Dubčekovej pamiatke pred tú bustu, no zriedkavo chodia na cintorín ak k jeho hrobu, aby si uctili jeho pamiatku priamo doma, akurát keď je to vo svete, snáď aby ukázali svoju svetovosť. Treba ukázať na človeka, ktorý nám tú svetovosť robil. V každom prípade je to na zváženie parlamentu, ja by som prosil, aby ste návrh podporili, aby to prešlo do druhého čítania. Pokiaľ by bolo nutné zabezpečiť, aby ste mali vyjadrenie zástupcov mestského zastupiteľstva, to všetko je možné zabezpečiť pre druhé čítanie.
Kuriak, Milan, poslanec NR SR (2022-12-22):
Ďakujem. Vážený pán predseda, v rozprave vystúpili dvaja poslanci – Marián Viskupič, Milan Vetrák, pričom boli podané dva pozmeňujúce návrhy. Pán predseda, keďže pozmeňujúce návrhy boli podané v rámci včerajšej rozpravy, dajte, prosím, hlasovať najprv o skrátení lehoty podľa § 83 ods. 4 rokovacieho poriadku.
Antal, Peter, poslanec NR SR (2017-06-20):
Ďakujem za slovo. Pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Počiatek, Ján, minister dopravy, výstavby a regionálneho rozvoja SR (2014-06-12):
Ospravedlňujem sa. (S úsmevom povedané.) Ďakujem, skončil som.
Paška, Pavol, predseda NR SR (2012-09-27):
Pani poslankyňa Vášáryová.
Laurenčík, Milan, podpredseda NR SR (2022-06-16):
Ďakujem, pán minister. Prosím, zaujmite miesto určené pre navrhovateľov. Ja teraz dám slovo spoločnému spravodajcovi z výboru pre obranu a bezpečnosť pánovi poslancovi Marcelovi Mihalikovi, aby informoval Národnú radu o výsledku rokovania výborov o tomto návrhu a aby návrh odôvodnil, ako aj stanovisko gestorského výboru. Nech sa páči, pán poslanec.
Mezenská, Helena, poslankyňa NR SR (2015-02-05):
No, ja nebudem reagovať útokom a nezapojím sa do tejto diskusie faktickou v rámci nejakej prestrelky, nechcem sa do tohto zapojiť. Myslím si, že tak ako na všetkých projektoch, tak aj na politickom projekte OĽaNA, na, aj na našom úsilí presadiť absolútny krúžok je ľahké vidieť chyby a každý projekt so sebou prináša aj mnohé nedorozumenia, aj chyby, omyly. Avšak myslím si, že takou, takým pozitívom a dobrou vlastnosťou veľkých a veľkorysých ľudí je hľadať na každom projekte bez ohľadu na to, či ide o politický, občiansky alebo ekonomický projekt, hľadať pozitíva. A ak to takto postavíme, tak ja práve naopak politický projekt OĽaNO vidím ako predvývoj sústredeného úsilia a aj požiadavky občianskej verejnosti dostať do parlamentu čo najviac nezávislých ľudí, ľudí duchovne aj, aj, aj mentálne zrelých, ktorí budú schopní s nimi komunikovať aj počas bežiaceho volebného obdobia. Týmto spôsobom sa zvyšuje aj kontrola, adresnosť konania každého poslanca, kontrola, možnosť kontroly každého občana, týmto spôsobom sa samotný parlament približuje k ľudom, ktorí si do parlamentu zvolia svojich zástupcov. Ja si vážim, pán poslanec, vašu odvahu aj vašu prostorekosť, aj schopnosť analyzovať, prísť na podstatu veci, ale myslím si, že ak do toho zapojíte aj kúsok pokory, tak určite projekt, vďaka ktorému ste aj vy dnes v parlamente, nenazvete projektom hlúposti.
Bugár, Béla, podpredseda NR SR (2016-12-01):
Nech sa páči.
Paška, Pavol, predseda NR SR (2014-07-09):
Pani poslankyňa, ja sa ospravedlňujem, že vás prerušujem. Je 12.00 hod. a evidentne vaše vystúpenie potrebuje ešte viac času. Takže budete pokračovať potom o 14.00 hodine. Dobre?
Gröhling, Branislav, poslanec NR SR (2024-01-31):
Mária, ďakujem veľmi pekne za tvoj príspevok, veľmi dobre sa to počúvalo. Bol to taký silný príspevok, konštruktívny, faktický, názorový, ale aj emotívny, lebo vyjadrila si v ňom v podstate všetko, čo cítiš po tej odbornej stránke, ale aj ľudskej stránke, čo tu zažívame za ostatné týždne, ktoré preberáme túto novelu Trestného zákona. Rozobrala si celý ten návrh a určite by si vedela rozprávať o ňom ešte ďalej a hovoriť nám všetky ostatné príklady. My sme tie príklady vybrali v týchto novinách, je ich tam 16, aby si ich koaliční poslanci mohli predstaviť v realite, v takom tom bežnom živote, že čo to spôsobí občanom. A veľa si hovorila o pravidlách, o tých férových pravidlách, a tie tu nezažívame za ostatné týždne vôbec. Aj teraz mocensky si vládna koalícia povedala, že budeme rokovať iba 62 hodín, tak ja tiež sa pýtam, že prečo 62 hodín, prečo nie 48 alebo 72, že na základe čoho si rozhodli, že je to 62 hodín. A už vidím, ako budú rozprávať aj v médiách, že veď my sme rokovali 8 dní, veď to je 8 dní. Ale to nebude 8 dní, pretože už vidíme, že prepadáva poradie v rámci vládnej koalície, bude to tak tri a pol dňa, to bude ten čas, ktorý vyčerpáme my, to bude tých 29 hodín a budúci týždeň v utorok, najneskôr teda v stredu, ešte uvidíme, veď o tom rozhodne pán Danko, lebo ten tu riadi túto koalíciu, ten dodáva tie hlasy, či prejde táto novela, či ochráni on ľudí SMER-u a HLAS-u, pretože Andrej Danko bude ten, ktorý bude ochraňovať týchto ľudí a ktorý bude hovoriť to, či novela Trestného zákona platí, tak on rozhodne a uvidíme, kedy to bude, to hlasovanie. Ja by som týmto iba chcel pozvať všetkých občanov zajtra večer o 18.00 na celé Slovensko, aby prišli vyjadriť svoj názor, že s niečím takým nesúhlasia a že v takejto krajine nechcú žiť.
Šimečka, Michal, podpredseda NR SR (2023-12-08):
Ďakujem pekne. S reakciou na faktické pán poslanec Hlina.
P. Hrušovský, predseda NR SR: (2002-11-06):
Návrh zákona ste dostali ako tlač 56. Súčasťou návrhu je aj rozhodnutie predsedu Národnej rady o pridelení návrhu zákona na prerokovanie jednotlivým výborom. Prosím teraz, aby z poverenia vlády Slovenskej republiky predmetný návrh zákona uviedol a odôvodnil minister práce, sociálnych vecí a rodiny pán Ľudovít Kaník. Pán minister, nech sa páči, máte slovo.
Blanár, Juraj, podpredseda NR SR (2022-05-24):
Ďakujem, pán poslanec. Prerušujem rokovanie z dôvodu neúčasti navrhovateľa, je to jeho povinnosť z rokovacieho poriadku a nie je prítomný a myslím si, že by si mal vypočuť všetky tie faktické poznámky, ktoré má, lebo evidujem, že už je dlhšiu dobu preč. Kým sa nevráti, je prerušené rokovanie. (Reakcia z pléna.) Takže môžeme pokračovať, pán navrhovateľ, minister financií Igor Matovič je prítomný. Máme štrnásť faktických poznámok na vystúpenie pána poslanca Fica. Ako prvý pán poslanec Kazda. (Reakcia z pléna.) Je to procedurál? Nech sa páči, procedurálny návrh.
Hrnčiar, Andrej, podpredseda NR SR (2018-09-19):
Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Marošovi Kondrótovi.
Mazurek, Milan, poslanec NR SR (2021-09-21):
Pani poslankyňa, počúval som toto vaše vystúpenie k zákone o Národnom inštitúte pre hodnotu a technológie v zdravotníctve a nemôžem sa stotožniť s vašimi názormi alebo s vaším uhlom pohľadu a taktiež nemôžem ani podporiť tento návrh zákona, pretože som presvedčený, že na realizáciu opatrení, ktoré by mali vyplývať z existencie takéhoto inštitútu, musia z princípu veci stačiť kapacity ministerstva zdravotníctva. Tie kapacity, ktoré sú tam v súčasnom stave, pretože bujnieť neustále štátnu správu, to znamená, vytvárať nové a nové inštitúcie, vytvárať nové a nové veľmi dobre platené pracovné miesta, aby sa vytvárali rôzne analýzy, správy a posudzovali sa obstarávania v rámci štátnej správy, je z môjho pohľadu cesta niekam do pekla, pretože už ste tu vytvorili nové ministerstvo, vytvorili ste nové úrady, nové komisie, a teraz vytvárate ďalší inštitút a Slovenská republika s tým obrovským deficitom, ktorý každý rok musíme sledovať ako opoziční poslanci, a, bohužiaľ, v tejto chvíli s tým nevieme veľmi veľa urobiť, keď si tu kľudne pozmeňujúcim návrhom prihodíte 800 mil. len tak dlh, lebo sa to proste takto Igorovi Matovičovi prisnilo, to skrátka nie je správna cesta. A taktiež sa nemôžem stotožniť ani s tým vaším pohľadom, že je tu určitý balík peňazí a táto inštitúcia bude posudzovať, samozrejme, tie jej stanoviská nebudú záväzného charakteru, či je lepšie povedzme dať 2 mil. na liečbu jedného človeka, alebo tie 2 mil. rozdeliť na liečbu tisíc ľudí. A ja skrátka nemôžem zastať pri takomto názore a prejsť ho mlčaním, pretože podľa mňa by ten balík nemal byť obmedzený, a pomôcť by sa malo jednému aj druhému, a keď ma chcete napadnúť s tým, že tých peňazí nie je nekonečno, tak ja pri tejto vláde práve mám pocit, že ich je nekonečno – lotéria, testy od rána do večera, zábavky, luxusné príjmy Matovičových kamarátov z trnavskej... firmičiek, veď my máme nekonečné zdroje v tomto štáte.
Susko, Boris, poslanec NR SR (2015-01-28):
Ďakujem pekne za slovo, pán predseda. V rozprave vystúpili desiati poslanci. Pán poslanec Kadúc navrhol vrátiť návrh zákona na dopracovanie navrhovateľovi, pán poslanec Lipšic navrhol pridelenie tohto návrhu aj výboru pre obranu a bezpečnosť. Najprv, prosím, dajte hlasovať o návrhu pána poslanca Kadúca vrátiť návrh zákona navrhovateľovi na dopracovanie.
Kremský, Peter, poslanec NR SR (2022-12-20):
Pán predsedajúci, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona, tlač 1332 (správne tlač 1331, pozn. red.), v skrátenom legislatívnom konaní.
Vášáryová, Magdaléna, poslankyňa NR SR (2015-05-05):
Na začiatku by som povedala, že sme, že, že to veľmi oceňujem, a sama som bola svedkom a moji spolupracovníci tiež v Inštitúte pre kultúrnu politiku, sledovali sme to, akým spôsobom sa tvoril tento nový Autorský zákon. Pán minister, aby ste ma zase neobviňovali, ja som si aj absolútne vedomá, že to je highlight vašej činnosti ako ministra kultúry. Že je toto najkomplikovanejšie, najzložitejšie, naj-, naj-, najpríšernejšie, čo ste museli na ministerstve kultúry robiť, a preto chcem poďakovať naozaj všetkým – aby som zabránila v tej demagógii pánovi ministrovi –, ktorí na tom mesiace a mesiace pracovali. A... (Reakcia z pléna.) Ale keď sme v prvom čítaní, takže chcela by som sa venovať štyrom bodom. Prvý bod je o komplikovanosti tohto zákona. Druhý bod bude odpoveď na otázku, komu je hlavne určený tento zákon. Po tretie. (Ruch v sále.) Poviem pár príkladov komplikovanosti tohto zákona a ja viem, pán minister, že nie ste ani právnik, ani možno odborník na autorské právo, ale pre vašich spolupracovníkov, ktorí hore sedia, možno budú vedieť vám povedať, ako máte odpovedať na niektoré moje otázky, a o tom, že čo je implementácia európskych smerníc. Týmto štyrom témam sa budem v mojom vystúpení po našom hlasovaní venovať, pán minister. Ďakujem pekne. (Rečníčka sa obrátila k predsedajúcej.) Budem pokračovať.